CELEX: 62008CN0297
Language: mt
Date: 2008-07-03 00:00:00
Title: Kawża C-297/08: Rikors ippreżentat fit- 3 ta' Lulju 2008 — Il-Kummissjoni tal-Komunitajiet Ewropej vs Ir-Repubblika Taljana

30.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 223/35
            
         Rikors ippreżentat fit-3 ta' Lulju 2008 — Il-Kummissjoni tal-Komunitajiet Ewropej vs Ir-Repubblika Taljana
   (Kawża C-297/08)
   (2008/C 223/55)
   Lingwa tal-kawża: It-Taljan
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: C. Zadra, D. Recchia u J.-B. Laignelot, aġenti)
   
      Konvenuta: Ir-Repubblika Taljana
   Talbiet tal-parti rikorrenti
   
               —
            
            
               tikkonstata li r-Repubblika Taljana, billi ma adottatx, b'riferiment għar-Reġjun tal-Campania, il-miżuri neċessarji kollha sabiex tiżgura li l-iskart jinġabar jew jiġi pproċessat mingħajr periklu għas-saħħa tal-bniedem u mingħajr ħsara għall-ambjent, u b'mod partikolari billi ma stabilixxitx qafas adegwat jew integrat ta' impjanti ta' pproċessar naqset mill-obbligi tagħha taħt l-Artikoli 4 u 5 tad-Direttiva 2006/12/KE (1) tal-Parlament Ewropew u tal-Kunsill tal-5 ta' April 2006 dwar l-iskart;
            
         
               —
            
            
               tikkundanna lir-Repubblika Taljana għall-ispejjeż.
            
         Motivi u argumenti prinċipali
   Il-Kummissjoni, permezz tal-preżenti rikors, tfittex li tikseb il-kundanna tar-Repubblika Taljana talli ma ħolqitx, fir-reġjuni tal-Campania, qafas integrat ta' impjanti ta' pproċessar adegwati sabiex jippermettu l-awtosuffiċjenza fil-qasam ta' l-ipproċessar ta' l-iskart, ibbażata fuq il-kriterju tal-prossimità. In-nuqqas ikkontestat huwa sors, kif irrikonoxxut mill-istess awtoritajiet Taljani fil-komunikazzjonijiet uffiċjali, ta' periklu għas-saħħa tal-bniedem u għall-ambjent u għaldaqstant jikkostitwixxi ksur ta' l-Artikoli 4 u 5 tad-Direttiva 2006/12/KE.
   
      (1)  ĠU L 114, p. 9.